Öljylämmityslaitteistoja saavat asentaa vain Tukesin hyväksymät öljylämmityslaitteistojen asennusliikkeet, joita kutsutaan hyväksytyiksi liikkeiksi. Lähes kaikki öljylämmityslaitteisiin liittyvät huoltotoimet täytyy teettää hyväksytyllä liikkeellä, lukuun ottamatta käyttöohjeissa mainittuja huoltotoimia, jotka on tarkoitettu käyttäjän tehtäväksi. Hyväksytty liike antaa tekemästään työstä todistuksen, josta käy yksilöidysti ilmi, mitä toimenpidettä se koskee.